தமிழ்நாடு சித்த மருத்துவர்கள் சங்கத்தின் செயலாளர், மருத்துவர் வேலாயுதத்திடம் ஹார்வர்டு தமிழ் இருக்கை குறித்துப் பேசினோம்... “தமிழ்நாட்டில் இதுவரை கிடைத்த பண்டைய ஓலைச் சுவடிகளில், எழுபது சதவிகிதம் மருத்துவம் தொடர்பான சுவடிகள்தான். அதனால் பண்டைய இலக்கியங்களை ஆராய்ந்தால், மருத்துவம் பற்றி அதிகச் செய்திகள் கிடைக்கும். அதேபோல் இருக்கை உறுதியானால், சித்த மருத்துவம் பற்றிய அதிகமான பாடங்களைச் சேர்க்க வேண்டும். இதைப் பற்றிய ஆராய்ச்சிகளும் மேற்கொள்ளப்படவேண்டும். தமிழ்நாட்டில் உள்ள சித்த மருத்துவர்கள் அனைவரும் இந்த ஹார்வர்டு தமிழ் இருக்கைக் குழுவுடன் இணைந்து செயல்படுவோம்" என்றார்.